醣解作用嘅第二階段，係放能階段，呢個階段嘅目的，係產生高能分子三磷酸腺苷同nadh。因為一粒葡萄糖分子喺準備階段嗰陣，經已變成兩粒三碳醣分子，所以喺放能階段個個反應都會發生兩次。最後產生兩個nadh同四個三磷酸腺苷，令一粒葡萄醣分子，喺經過成個醣解作用之後，淨得兩個nadh同兩個三磷酸腺苷。